**Ministru kabineta noteikumu**

**„Darbības programmas „Izaugsme un nodarbinātība” 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.2.pasākuma „Digitālo mācību un metodisko līdzekļu izstrāde” īstenošanas noteikumi” projekta**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts ir izstrādāts, lai nodrošinātu Eiropas Savienības fondu un Kohēzijas politikas 2014.–2020.gada plānošanas perioda darbības programmas “Izaugsme un nodarbinātība” 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.2.pasākuma „Digitālo mācību un metodisko līdzekļu izstrāde” (turpmāk – 8.3.1.2.pasākums) ieviešanu, kura mērķis ir nodrošināt digitālo mācību un metodisko līdzekļu izstrādi jaunā mācību satura, kas attīsta izglītojamo kompetences, ieviešanai pirmsskolas izglītības, pamatizglītības un vidējās izglītības pakāpē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts atbilstoši:  1. Izglītības attīstības pamatnostādnēm 2014. – 2020.gadam (turpmāk – *IAP 2014. – 2020.gadam*);  2. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktam;  3. Eiropas Savienības (turpmāk – ES) fondu un Kohēzijas politikas 2014.–2020. gada plānošanas perioda darbības programmai “Izaugsme un nodarbinātība”, kas apstiprināta Eiropas Komisijā (turpmāk – EK) 2014. gada 11. novembrī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *IAP 2014. – 2020.gadam* definēts rīcības virziens izglītības attīstības politikas virsmērķa sasniegšanai – uz zināšanām balstītā sabiedrībā pieprasītām kompetencēm orientēta, inovāciju un veselīgu dzīvesveidu veicinoša izglītības satura pilnveide, paredzot jauna kompetenču pieejā pilnveidota vispārējās izglītības satura izstrādi, aprobāciju (ar praktizējošu pedagogu iesaisti) un ieviešanu visās izglītības pakāpēs – pirmsskolas izglītībā, t.sk. bērniem no 1,5 gada līdz 4 gadu vecumam un 5 gadus veciem bērniem, kā arī pamatizglītībā un vispārējā vidējā izglītībā. Digitālie mācību un metodiskie līdzekļi ir daļa no pasākumu kopuma, kas nodrošinās uz zināšanām balstītas sabiedrības veidošanu, radošumu un veselīgu dzīves veidu veicinoša izglītības satura pilnveidi, proti, mūsdienīgu mācību procesu vispārējā izglītībā. Saskaņā ar *IAP 2014. – 2020.gadam* noteikto Latvijā digitālo mācību un metodisko līdzekļu īpatsvaram vispārējā un profesionālajā izglītībā 2017. gadā ir jābūt 15% un 2020. gadā - 30% no kopējā mācību līdzekļu skaita.  Noteikumu projekts izstrādāts, lai nodrošinātu atbalstu digitālo mācību un metodisko līdzekļu izstrādei jaunā vispārējās izglītības mācību satura, kas attīsta izglītojamo kompetences, ieviešanai 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” ietvaros. 8.3.1.2.pasākuma ietvaros, izstrādājot jaunajam mācību saturam atbilstošus digitālos mācību un metodiskos līdzekļus, un 8.1.2.specifiskā atbalsta mērķa “Attīstīt kompetenču pieejā balstītu vispārējās izglītības saturu” ietvaros, veicot atbilstošus ieguldījumus informāciju un komunikāciju tehnoloģiju (IKT) nodrošinājumam, tiks radīta iespēja izveidot pilnīgu rīku kopumu izglītības satura ieviešanai, kas attīsta izglītojamo kompetences.  Noteikumu projekts nosaka kārtību, kādā īsteno 8.3.1.2.pasākumu, prasības Eiropas Sociālā fonda projektu (turpmāk – projekts) iesniedzējiem, sasniedzamo mērķi un rādītājus, atbalstāmās darbības, izmaksu attiecināmības, projekta īstenošanas un līguma par projekta īstenošanu vienpusēja uzteikuma nosacījumus, valsts atbalsta piešķiršanas nosacījumus, kā arī pieejamā atbalsta finansējuma apmēru.  Digitālais mācību un metodiskais līdzeklis – elektroniskajā vidē izmantojamais interaktīvs mācību un metodiskais līdzeklis viena vai vairāku atsevišķu izglītības standartā vai pirmskolas izglītības vadlīnijās noteikto mācību mērķu un sasniedzamo rezultātu īstenošanai, kurā ir iekļauts izglītības programmas īstenošanai nepieciešamais saturs. Šo noteikumu izpratnē digitālajam mācību un metodiskajam līdzeklim obligāti piemīt iesaistošā interaktivitāte un tas ietver metodiskos ieteikumus pedagogam tā izmantošanai;  8.3.1.2.pasākuma mērķa grupa ir valsts pārvaldes iestādes, kas atbildīgas par izglītības satura izstrādi un pārraudzību, izglītības iestādes, pedagogi, izglītojamie, mācību literatūras izdevēji.  8.3.1.2.pasākumu plānots īstenot atklātas projektu iesniegumu atlases veidā, organizējot vismaz divas atlases kārtas. Vienas projektu iesniegumu atlases kārtas ietvaros projekta iesniedzējs var iesniegt vienu vai vairākus projekta iesniegumus. Projekta iesniedzējs projekta iesniegumam pievieno *Digitālā mācību un metodiskā līdzekļa izstrādes plānu*, kurā ietver detalizētu plānotā digitālā mācību un metodiskā līdzekļa izstrādes nepieciešamības un novitātes pamatojumu, saturisko aprakstu, t.sk. pamatojot vairāku mācību un metodiskie līdzekļi tematisko vai tehnisko saistību, ja vienā projekta iesniegumā tiek izstrādāti vairāki līdzekļi, un katrā izstrādes posmā noteiktā laika periodā veicamo darbību organizatorisko aprakstu.  Pirmo projekta iesniegumu atlases kārtu izsludina par pirmsskolas izglītības un pamatskolas izglītības satura ieviešanai nepieciešamo digitālo mācību un metodisko līdzekļu izstrādi. Pirmās projekta iesniegumu atlases kārtas ietvaros netiek atbalstīta digitālo mācību un metodisku līdzekļu izstrāde citu svešvalodu apguvei, izņemot krievu valodas kā svešvalodas apguvei. Svešvalodas apguves joma, izņemot krievu valodu kā svešvalodu, tika izslēgta, ņemot vērā digitālo mācību un metodisko līdzekļu plašo piedāvājumu un pieejamību, piemēram, ar Britu padomes un Gētes institūta atbalstu. Plānots atbalstīt digitālos mācību un metodisko līdzekļu krievu valodas kā svešvalodas apguvei, ņemot vērā šādu mācību līdzekļu trūkumu, it īpaši sākumskolas posmā. Šādu nepieciešamību pamato arī otrās svešvalodas apguves izmaiņas jaunā mācību satura ieviešanas ietvaros, paredzot to sākt apgūt no 4.klases, nevis no 6.klases.  Valsts izglītības satura centrs sadarbībā ar Izglītības un zinātnes ministriju izstrādā rekomendācijas par izglītības jomām, kurās ir nepieciešams nodrošināt digitālos mācību un metodisko līdzekļus jaunā mācību satura ieviešanai, un atbildīgā iestāde iesniedz tos pievienošanai projekta iesniegumu atlases nolikumam.  Projektu iesniegumu vērtēšanas kvalitātes kritēriji nodrošina, ka projekta iesniedzējs digitālo mācību un metodisko līdzekļu izstrādes nepieciešamību pamato ar mērķa grupas vajadzībām un aktuālo situāciju digitālo mācību un metodisko līdzekļu tirgus piedāvājumā, kā arī nodrošina digitālā mācību un metodiskā līdzekļa atbilstību jaunajam mācību saturam.  8.3.1.2.pasākuma mērķi sasniedz, īstenojot atbalstāmās darbības un līdz 2023.gada 31.decembrim sasniedzot šādu iznākuma rādītāju - digitālo mācību un metodisko līdzekļu skaits, kuru izstrādei piešķirts Eiropas Sociālā fonda atbalsts, – 150, tai skaitā pirmās projektu iesniegumu atlases kārtas ietvaros – 50, otrās projektu iesniegumu atlases kārtas ietvaros – 100 digitālie un metodiskie līdzekļi.  8.3.1.2.pasākuma ietvaros plānots īstenot sekojošas atbalstāmās darbības:  1. digitālo mācību un metodisko līdzekļu izstrāde, t.sk.:  1.1. mācību un metodiskā līdzekļa satura izstrāde un pilnveidošana;  1.2. mācību un metodiskā līdzekļa digitalizācija un pilnveidošana, t.sk. programatūras projektēšana, izstrāde, izvērtēšana;  1.3. izstrādātā digitālā mācību un metodiskā līdzekļa recenzēšana;  1.4. izstrādātā digitālā mācību un metodiskā līdzekļa aprobācija;  2. ārvalstu digitālā mācību un metodiskā līdzekļa adaptācija, t.sk.  2.1. digitālā mācību un metodiskā līdzekļa satura pielāgošana lietotājiem un tā pilnveidošana;  2.2. mācību un metodiskā līdzekļa digitalizācija un pilnveidošana, t.sk. programatūras projektēšana, izstrāde, izvērtēšana;  2.3. izstrādātā digitālā mācību un metodiskā līdzekļa recenzēšana;  2.4. izstrādātā digitālā mācību un metodiskā līdzekļa aprobācija;  3. projekta vadības un īstenošanas nodrošināšana;  4. informācijas un publicitātes pasākumu īstenošana.  Finansējuma saņēmējs ir komersants, kas projektu īstenos sadarbībā ar izglītības iestādēm un piesaistot ekspertu digitālo mācību un metodisko līdzekļu izvērtēšanai. Izglītības iestādes kā sadarbības partneri tiek iesaistītas projekta īstenošanā (noslēdzot sadarbības līgumu), lai nodrošinātu izstrādājamā digitālā mācību un metodiskā līdzekļa aprobāciju, kuras rezultātā katrs sadarbības partneris sagatavo aprobācijas ziņojumu. Aprobācijas nosacījumi atspoguļoti noteikumu projektā. Lai pārbaudītu, vai izstrādātā digitālā mācību un metodiskā līdzekļa kvalitāte atbilst projekta iesniegumā paredzētajai kvalitātei finansējuma saņēmējs uz pakalpojuma līguma pamata piesaista divus recenzentus (zinātniskais, kuram ir vismaz maģistra grāds un zinātniskās darbības pieredze atbilstošajā zinātnes jomā, un mācību satura recenzents, kuram ir pedagoģiskā pieredze vai pieredze valsts vispārējās izglītības saturam atbilstošu mācību un metodisko līdzekļu izstrādē vai izvērtēšanā pēdējo piecu gadu laikā). Finansējums saņēmējs nodrošina tādu recenzentu piesaisti, kas atbilst noteikumu projektā definētajām prasībām. Recenzenti tiek piesaistīti pirms digitālā mācību un metodiskā līdzekļa aprobācijas izglītības iestādēs. Lai novērstu interešu konflikta risku, kā recenzentu nevar piesaistīt personu, kas piedalījās šī digitālā mācību vai metodiskā līdzekļa izstrādē.  Balstoties uz sadarbības partneru aprobāciju ziņojumiem un recenzentu atzinumiem, finansējuma saņēmējs pilnveido izstrādāto digitālo mācību un metodisko līdzekli.  8.3.1.2. pasākuma kopējais publiskais finansējums (ESF) ir 3 588 009 *euro*. Atbalstu sniedz ar saimniecisku darbību saistītu projektu īstenošanai, ievērojot ar valsts atbalstu saistīto normatīvo aktu regulējumu, tai skaitā Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1). Atbalsts netiks sniegts grūtībās nonākušiem komersantiem.  Projekta kopējās attiecināmās minimālās izmaksas ir 30 000 *euro*. Atbalsta piešķiršanas nosacījumi paredz, ka *de minimis* atbalsts, ko piešķir vienam vienotam uzņēmumam, jebkurā triju fiskālo gadu periodā (ar to saprotot – kārtējo un pēdējos divus fiskālos gadus) nepārsniedz 200 000 *euro*. Saskaņā ar Komisijas (ES) regulas Nr.1407/2013 (2013.gada 18.decembris) par Līguma par Eiropas Savienības darbību 107. un 108.panta piemērošanu 5.panta 1.punktu *de minimis* atbalstu, ko piešķir saskaņā ar šo regulu, var kumulēt ar citu *de minimis* atbalstu, kas sniegts ar šo vai citu *de minimis* atbalsta regulējumu, nepārsniedzot robežlielumu 200 000 *euro.* Saskaņā ar MK 2010.gada 10.augusta noteikumiem Nr.740 “Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” projekta iesniedzējs projekta iesniegumam pievieno *de minimis* atbalsta veidlapu, lai apliecinātu, ka netiek pārsniegts maksimālais *de minimis* atbalsta robežlielums triju fiskālo gadu periodā viena vienota uzņēmuma līmenī. Atbalsta summa tiek skatīta uz lēmuma pieņemšanas brīdi, nevis faktiskās izmaksas brīdi.  Finansējuma saņēmējs projektu īsteno saskaņā ar noslēgto vienošanos vai līgumu par projektu īstenošanu, bet ne ilgāk kā līdz 2023. gada 30.novembrim. Pēc digitālā mācību un metodiskā līdzekļa izstrādes pabeigšanas finansējuma saņēmējs iesniedz informāciju par izstrādāto digitālo mācību un metodisko līdzekli Valsts izglītības un satura centram tās tālākai publiskošanai digitālo mācību resursu krātuvē.  Noteikumu projektā ir ietverts nosacījums finansējuma saņēmējam, kas paredz projekta ilgtspējas nodrošināšanu trīs gadu laikā pēc projekta pabeigšanas, veicot digitālā mācību un metodiskā līdzekļa atjaunošanu un izplatīšanu.  8.3.1.2.pasākumam ir netieša pozitīva ietekme uz horizontālo prioritāti „Vienlīdzīgas iespējas” un tā ietvaros tiks uzkrāti dati par:  1. izstrādāto digitālo mācību un metodisko līdzekļu skaitu, kuros ir integrēti jautājumi par vienlīdzīgām iespējām neatkarīgi no dzimuma, vecuma, invaliditātes vai etniskās piederības;  2. digitālo mācību un metodisko līdzekļu skaitu, kas izstrādāti izglītojamajiem ar speciālām vajadzībām;  3. digitālo mācību un metodisko līdzekļu skaitu, kas pielāgoti izglītojamajiem ar speciālām vajadzībām.  Papildu punktus projektu iesniegumu vērtēšanas procesā saņems tie projektu iesniedzēji, kas paredzēs specifiskās darbības šī principa ieviešanai.  8.3.1.2.pasākums netieši pozitīvi ietekmē Horizontālo prioritāti “Ilgtspējīga attīstība”. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē iesaistītas ES fondu vadībā iesaistītās iestādes un sociālie partneri. |
| 4. | Cita informācija | 8.3.1.2.pasākuma projektu iesniegumu vērtēšanas kritēriji, kritēriju piemērošanas metodika un sākotnējais novērtējums izskatīti ES struktūrfondu un Kohēzijas fonda 2014.–2020. gada plānošanas perioda Izglītības, prasmju un mūžizglītības prioritārā virziena apakškomitejas (turpmāk – AK) 2018. gada 25.janvāra sēdē[[1]](#footnote-1) un pēc saskaņošanas ar AK dalībniekiem tiks virzīti apstiprināšanai ES struktūrfondu un Kohēzijas fonda uzraudzības komitejā.  Plānots, ka sadarbības iestāde 8.3.1.2.pasākuma projektu iesniegumu atbilstības atsevišķajiem kvalitātes kritērijiem novērtēšanai piesaistīs ekspertus, izmantojot noteikumu projektā noteiktus kritērijus ekspertu atlasei. Izglītības un zinātnes ministrija sniegs Centrālās finanšu un līgumu aģentūrai vērtēšanas ekspertu sarakstu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē valsts pārvaldes iestādes, kas atbildīgas par izglītības satura izstrādi un pārraudzību; pedagogus; izglītojamos; izglītības iestādes; mācību literatūras izdevējus. |
| 2. | Tiesiskā regulējuma ietekme uz tautsaimniecību un administratīvo slogu | **Ietekme uz uzņēmējdarbības vidi**  8.3.1.2.pasākuma ietvaros plānotās darbības tiešā veidā neietekmē uzņēmējdarbības vidi, taču var palielināt uzņēmumu, kas nodarbojas ar mācību līdzekļu izstrādi, savstarpējo konkurenci.  **Ietekme uz vidi**  8.3.1.2.pasākumam ir pozitīva ietekme uz vidi. Digitālo mācību un metodisko līdzekļu plašāka pielietošana izglītības procesā var samazināt drukāto mācību līdzekļu izmantošanu izglītības iestādēs, līdz ar ko vidē nonāks mazāks skaits nolietoto drukāto mācību līdzekļu. Projekta iesniegumam vērtēšanā tiks piešķirti papildu punkti, ja projekta ietvaros paredzēts veikt publiskos iepirkumus, piemērojot zaļā publiskā iepirkuma principus, izņemot gadījumus, kad zaļā iepirkuma piemērošana ir obligāta saskaņā ar Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”.  **Ietekme uz veselību**  8.3.1.2.pasākuma ietvaros izstrādāto digitālo mācību līdzekļu izmantošana mācību procesā var pozitīvi ietekmēt izglītojamo veselību. Mācību grāmatas aizstājot ar digitālajiem mācību līdzekļiem, pastāv iespēja mazināt izglītojamo somas piepildījuma svaru, kas attiecīgi mazinās pārnēsājamā svara ietekmi uz izglītojamo veselību.  Ņemot vērā interneta vides un tehnoloģisko ierīču plašu izmantošanu ikdienā, digitālo līdzekļu izmantošanas īpatsvara palielināšana būtiski neietekmēs iespējamos tehnoloģiju radīto negatīvo ietekmi, jo tiks pārslēgts izglītojamo fokuss no izklaidējošajiem interneta piedāvājumiem uz izglītojošajiem, nemainot laiku, kuru izglītojamais pavada pie datora vai citās ierīces. Vienlaikus, būtiski ir kontrolēt digitālo līdzekļu izmantošanas laika apjomu, lai novērstu iespējamo negatīvo ietekmi uz redzi un stāju.  **Ietekme uz administratīvo slogu**  Sabiedrības grupām un institūcijām tiesiskais regulējums nemaina tiesības, pienākumus un veicamās darbības.  8.3.1.2.pasākuma ietvaros finansējuma saņēmējs nodrošina noteikumu projektā minētos informācijas un publicitātes pasākumus. |
| 3. | Administratīvo izmaksu monetārs novērtējums | ES fondu administratīvas izmaksas Izglītības un zinātnes ministrijai kā atbildīgai iestāde un sadarbības iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4. | Atbilstības izmaksu monetārs novērtējums | ES fondu atbilstības izmaksas Izglītības un zinātnes ministrijai kā atbildīgai iestāde un sadarbības iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 5. | Cita informācija | 8.3.1.2.pasākuma ietvaros nav paredzēta koordinācija ar ES stratēģijas Baltijas jūras reģionam projektiem. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2018.gads | | Turpmākie trīs gadi (*euro*) | | | | | |
| 2019.gads | | 2020.gads | | 2021. gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | | izmaiņas, salīdzinot ar vidēja termiņa budžeta ietvaru  n+2 gadam |
| 1 | 2 | 3 | 4 | 5 | 6 | 7 | | 8 |
| 1. Budžeta ieņēmumi | 0 | 0 | 0 | 358 801 | 0 | 1 672 012 | | 897 002 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 358 801 | 0 | 1 672 012 | | 897 002 |
| 1.2. valsts speciālais budžets | 0 | 0 | 0 | 0 | 0 | 0 | | 0 |
| 1.3. pašvaldību budžets | 0 | 0 | 0 | 0 | 0 | 0 | | 0 |
| 2. Budžeta izdevumi | 0 | 0 | 0 | 358 801 | 0 | 1 672 012 | | 897 002 |
| 2.1. valsts pamatbudžets | 0 | 0 | 0 | 358 801 | 0 | 1 672 012 | | 717 602 |
| 2.2. valsts speciālais budžets | 0 | 0 | 0 | 0 | 0 | 0 | | 0 |
| 2.3. pašvaldību budžets | 0 | 0 | 0 | 0 | 0 | 0 | | 0 |
| 3. Finansiālā ietekme | 0 | 0 | 0 | 0 | 0 | 0 | | 0 |
| 3.1. valsts pamatbudžets | 0 | 0 | 0 | 0 | 0 | 0 | | 0 |
| 3.2. speciālais budžets | 0 | 0 | 0 | 0 | 0 | 0 | | 0 |
| 3.3. pašvaldību budžets | 0 | 0 | 0 | 0 | 0 | 0 | | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | | 0 |
| 5. Precizēta finansiālā ietekme | 0 | 0 | 0 | 0 | 0 | 0 | | 0 |
| 5.1. valsts pamatbudžets | 0 | 0 | 0 | | 0 |
| 5.2. speciālais budžets | 0 | 0 | 0 | | 0 |
| 5.3. pašvaldību budžets | 0 | 0 | 0 | | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 8.3.1.2.pasākuma plānotais kopējais attiecināmais publiskais finansējums ir 3 588 009 *euro*, t.sk. ESF 3 588 009 *euro*.  8.3.1.2.pasākums tiks ieviests vismaz divu projektu iesniegumu atlases kārtu ietvaros.  Pirmās kārtas pieejamais kopējais publiskais finansējums ir 1 313 361 e*uro*, t.sk. ESF 1 313 361 *euro.* Finansējuma saņēmējs nodrošina līdzfinansējumu vismaz 30 procentus no kopējām attiecināmajām izmaksām. Atbalstu sniedz ar saimniecisku darbību saistītu projektu īstenošanai, ievērojot ar valsts atbalstu saistīto normatīvo aktu regulējumu, tai skaitā Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1). Vienlaikus atbalsts netiks sniegts grūtībās nonākošajiem komersantiem.  Pirmās kārtas budžeta ieņēmumi ir Eiropas Sociālā fonda finansējuma daļa 70 procentu apmērā no projektu kopējām attiecināmajām izmaksām. Budžeta izdevumi ir kopējie projektu ieviešanai nepieciešamie publiskā finansējuma (ESF) līdzekļi 70 procentu apmērā no projektu kopējām attiecināmām izmaksām. Projektu iesniegumu iesniegšanas pirmo kārtu plānots izsludināt 2018. gada IV ceturkšņa ietvaros, nodrošinot projektu ieviešanu no 2019.gada II ceturkšņa līdz 2021. gada II ceturksnim (projektu īstenošanas laiks nepārsniedz 24 mēnešus).  Otrajā projektu iesniegumu atlases kārtā pieejamais publiskais finansējums ir 1 313 362 *euro,* t.sk. ESF 1 313 362 *euro.*  Pēc Eiropas Komisijas lēmuma par prioritārā virziena “Izglītība, prasmes un mūžizglītība” noteiktā snieguma ietvara izpildi papildu būs pieejams Eiropas Sociālā fonda finansējums 961 286 *euro* apmērā. Finansējuma saņēmēja līdzfinansējuma likme tiks noteikta, plānojot otro projektu iesniegumu atlases kārtu 2019.-2020.gadā  Otro projektu iesniegumu atlases kārtu plānots izsludināt 2019.gada IV ceturksnī, nodrošinot projektu ieviešanu no 2020.gada II ceturkšņa līdz 2022. gada II ceturksnim (projektu īstenošanas laiks nepārsniedz 24 mēnešus).  Izvērtējot 8.3.1.2.pasākuma ieviešanas gaitu, nepieciešamības gadījumā var tikt izsludinātas papildu projektu iesniegumu atlases kārtas.  Indikatīvi tiek plānots šāds publiskā finansējuma apjoma izlietojums katru gadu, taču tas var mainīties atbilstoši faktiskajai situācijai:  - 2018. gadā netiek plānots finansējums (ESF);  - 2019. gadā - 10 procenti, t.i. 358 801 *euro*;  - 2020. gadā – 46,60 procenti, t.i. 1 672 012 *euro*;  - 2021. gadā – 25 procenti, t.i. 897 002 *euro*;  - 2022. gadā – 16,40 procenti, t.i. 588 433 *euro*;  - 2023. gadā – 2 procenti, t. i. 71 761 *euro*;  Finansējuma sadalījums pa gadiem norādīts indikatīvi un var tikt precizēts, ņemot vērā faktiski izlietoto finansējumu un atlases kārtu ietvaros apstiprināto projektu iesniegumu skaitu. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | | |
| 8. Cita informācija | Nepieciešamais finansējums 8.3.1.2.pasākuma īstenošanai pēc projektu iesniegumu apstiprināšanas tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| Projekts šo jomu neskar | | | | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr. 1303/2013).  Eiropas Parlamenta un Padomes 2013.gada 17.decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Atbalstu sniedz ar saimniecisku darbību saistītu projektu īstenošanai, ievērojot ar valsts atbalstu saistīto normatīvo aktu regulējumu, tai skaitā Komisijas 2013. gada 18. decembra Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 5.panta 1.punktu |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr. 1303/2013).  Eiropas Parlamenta un Padomes 2013.gada 17.decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006.  Komisijas 2013. gada 18. decembra Regula Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 5.panta 1.punktu. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1303/2013  XII pielikuma 2.2. apakšpunkts. | Noteikumu projekta 37.punkts. | Ieviesta pilnībā. | | Neparedz stingrākas prasības. |
| Komisijas regulas Nr. 1407/2013 1. panta 1. un 2. punkts | Noteikumu projekta 12., 43.punkts | Ieviests pilnībā | | Neparedz stingrākas prasības |
| Komisijas regulas Nr. 1407/2013 3. panta 2. punkts | Noteikumu projekta 45.punkts | Ieviests pilnībā | | Neparedz stingrākas prasības |
| Komisijas regulas Nr. 1407/2013 2. panta 2. punkts | Noteikumu projekta 44.punkts | Ieviests pilnībā | | Neparedz stingrākas prasības |
| Komisijas regulas Nr. 1407/2013 6.panta 1.punkts | Noteikumu projekta 45. apakšpunkts | Ieviests pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | Noteikumu projekts šo jomu neskar. | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Organizētie sabiedrības informēšanas pasākumi noteikumu projekta izstrādes laikā:  1) 8.3.1.2.pasākuma ietvaros plānotais tika prezentēts Mācību literatūras izdevēju konsultatīvās padomes sēdē, kas notika 2017.gada 14.decembrī.  2) noteikumu projekts pirms tā iesniegšanas Valsts sekretāru sanāksmē ievietots Izglītības un zinātnes ministrijas tīmekļa vietnē (<http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti>) ar aicinājumu sabiedrības pārstāvjus sniegt viedokli par noteikumu projektu.  Pēc noteikumu projekta pieņemšanas Ministru kabinetā, tas tiks publicēts oficiālajā izdevumā “Latvijas Vēstnesis”.  8.3.1.2.pasākuma ietvaros īstenojot projektu, finansējuma saņēmēji nodrošina informācijas un publicitātes pasākumus, atbilstoši normatīvajiem aktiem par kārtību, kādā ES struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada   maijā ievietots IZM tīmekļvietnē, aicinot sabiedrības pārstāvjus rakstiski sniegt viedokli par noteikumu projektu– nosūtot elektroniski uz e-pastu: [pasts@izm.gov.lv](mailto:pasts@izm.gov.lv), esf@izm.gov.lv. |
| 3. | Sabiedrības līdzdalības rezultāti | Sabiedrības izteiktie iebildumi un priekšlikumi tiks analizēti un ņemti vērā noteikumu projekta pilnveidē.  Viedokļi netika saņemti. |
| 4. | Cita informācija | 8.3.1.2.pasākuma projektu iesniegumu vērtēšanas kritēriji, kritēriju piemērošanas metodika un sākotnējais novērtējums izskatīti ES struktūrfondu un Kohēzijas fonda 2014.–2020. gada plānošanas perioda Izglītības, prasmju un mūžizglītības prioritārā virziena apakškomitejas 2018. gada 25.janvāra sēdē[[2]](#footnote-2) un pēc saskaņošanas ar apakškomitejas dalībniekiem tiks virzīti apstiprināšanai ES struktūrfondu un Kohēzijas fonda uzraudzības komitejā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija kā atbildīgā iestāde, Centrālā finanšu un līgumu aģentūra kā sadarbības iestāde, finansējuma saņēmējs, izglītības iestādes kā sadarbības partneri. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota jaunu institūciju izveide, esošo institūciju likvidācija vai reorganizācija. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

E.Bole, 67047871

[evelina,bole@izm.gov.lv](mailto:Signe.Zvirbule@izm.gov.lv)

1. <https://komitejas.esfondi.lv/Lists/sedes/DispForm.aspx?ID=138&Source=https%3A%2F%2Fkomitejas%2Eesfondi%2Elv%2FSitePages%2F8%2Easpx&ContentTypeId=0x0100A71173C59228CF43AEDB868762C1146A> [↑](#footnote-ref-1)
2. <https://komitejas.esfondi.lv/Lists/sedes/DispForm.aspx?ID=138&Source=https%3A%2F%2Fkomitejas%2Eesfondi%2Elv%2FSitePages%2F8%2Easpx&ContentTypeId=0x0100A71173C59228CF43AEDB868762C1146A> [↑](#footnote-ref-2)